JW反擊網民「拜金論」 陳瀅感同身受：佢好堅強
2024年05月24日 00:01
東網電視
更多新聞短片
歌手王灝兒（JW）日前宣布與破產男友葉韋彤（Tarzan）分手斬斷6年情，曾揚言「講心唔講金」的她因此被網民瘋狂揶揄，寸爆指「有人只能共富貴，不能共患難」。她於社交平台轉發一段影片，暗指外界對她「一知半解」：身為其好友的陳瀅則指未有多過問，但大讚JW是堅強女漢子。
身為其好友的陳瀅，昨日受訪時表示近日各有各忙，與JW少聯絡，就連「四人幫」的朱敏瀚生日，亦未能約到飯局：「JW嘅音樂劇我都仲未抽到時間捧場。我個人意見嚟講，分手未必係傷心事，可能咁樣大家開心啲呢！佢嘅感情事我冇特別去問，雖然好Friend，但都尊重彼此嘅私隱。」
對於JW被指拜金及反擊網民，陳瀅坦言：「我之前拍拖（與何猷亨）然後分手，都畀人講過類似嘅話。女仔做呢行，無論同邊類男仔拍拖，咩膚色、咩背景都好，係比較蝕底，一定畀人話，係好唔公平，不過我覺得佢（JW）係好堅強嘅人，年齡上佢細過我，但似我姐姐多啲，好多嘢會教番我點做。」